 evh
                                          udskrift
                                              af
                          sø- & handelsrettens retsbog
                                         ____________
den 18. juli 2014 kl. 10.00 foretoges sagen:
b-8-14
y aps under konkurs
(advokat bo vadt christensen)
mod
x
ingen var indkaldt eller mødt.
der blev afsagt sålydende
                                           kendelse:
problemstilling og påstande
denne sag drejer sig om konkurskarantæne i tilknytning til behandling af konkursboet y
aps, der blev taget under konkursbehandling den 7. februar 2014, og hvor advokat bo vadt
christensen blev udpeget som kurator. x har siden den 7. maj 2008 ifølge erhvervsstyrelsen
været registreret som … .
                                                     -2-
i et processkrift modtaget i sø- og handelsretten den 11. juni 2014 har kurator nedlagt på-
stand om, at x pålægges konkurskarantæne i 3 år.
x har hverken nedlagt en påstand eller krævet mundtlig behandling.
sagen er herefter behandlet på skriftligt grundlag.
forkyndelse
processkriftet er den 20. juni 2014 kl. 08.40 telefonisk forkyndt for x, og det er herunder til-
kendegivet, at han skulle svare i sagen inden 14 dage, ligesom han samtidig blev gjort be-
kendt med udeblivelsesvirkningerne. x har den 27. juni 2014 afhentet processkrift med bilag
i sø- og handelsretten, ligesom han har fået udleveret sø- og handelsrettens brev af 20. juni
2014 samt den hertil tilknyttede standardvejledning. han er samtidig på ny vejledt om, at
svarfristen udløb den 4. juli 2014.
fredag den 4. juli 2014 rettede x telefonisk henvendelse til sø- og handelsretten og anmode-
de om en yderligere frist til tirsdag den 8. juli 2014. sø- og handelsretten har herefter ikke
modtaget svar fra x, og skifteretten har derfor i en e-mail af 11. juli 2014 meddelt, at sagen vil
blive afgjort på det foreliggende grundlag.
sagens nærmere omstændigheder er følgende:
det hedder i kurators processkrift bl.a.:
       ”… selskabet har haft til formål at drive virksomhed med udvikling af en mobil platform
       til salg af varer fra butikker til private …
       forud for afsigelsen af konkursdekretet var selskabet taget under tvangsopløsningsbe-
       handling på baggrund af erhvervsstyrelsens beslutning herom af 25. november 2013. er-
       hvervsstyrelsens beslutning blev truffet på baggrund af, at det ikke var muligt at kontakte
       selskabet på den registrerede adresse. ved efterfølgende forsøg på at opnå kontakt til … ,
       x, konstateredes det, at han ikke havde en registreret bopælsadresse, hvorfor erhvervssty-
       relsen fratrådte [formentlig rettelig ”afregistrerede”] x som … .
                                               -3-
skifteretten udpegede undertegnede som likvidator, og da det under tvangsopløsningen
kunne konstateres, at selskabet var insolvent, blev der indgivet konkursbegæring, hvoref-
ter skifteretten afsagde konkursdekret den 7. februar 2014, …
i perioden et år forud for erhvervsstyrelsens beslutning om at tvangsopløse selskabet har
alene x været registreret som …
efter at være udeblevet fra en række aftalte møder på kurators kontor, blev x indkaldt til
at afgive forklaring i skifteretten den 6. maj 2014. ved afhøringen oplyste han, at selska-
bet skulle have startet et mobilt system til forbrugere og annoncører. wis international i
letland solgte licenser til systemet, der skulle have været varetaget af det danske selskab
y aps, men selskabets drift blev efter [x’s] forklaring stoppet af skat i 2010. dette
medførte at flere andre selskaber i koncernen blev taget under konkursbehandling, bl.a. …
a/s. …
kurator har rettet henvendelse til skat, som har oplyst, at man foretog en række kon-
trolbesøg på virksomheden, i forbindelse med at selskabet havde angivet et negativt moms-
tilsvar stort kr. 38.539.710 for 3. kvartal 2009, …
det fremgår … [af selskabets kontoudtog], at der siden 2010 hovedsageligt er sket afdrag
på selskabets gæld til banken. kurator har konstateret, at indbetalingerne er sket på bag-
grund af en selvskyldnerkaution stillet af selskabets tidligere …, der udtrådte … i 2010.
x bekræftede dette ved afhøringen i skifteretten. han oplyste endvidere, at han også selv
hæftede for selskabets bankgæld. den væsentligste postering vedrører en overførsel på kr.
399.000 den 22. februar 2010, som kurator ikke har nærmere oplysninger om.
det har ikke været muligt at gennemgå selskabets bogføring samt bilagsmateriale, idet
hverken x eller selskabets revisor er bekendt med, hvor materialet befinder sig.
selskabets revisor uffe nikolajsen har oplyst, at det er almindelig procedure, at bogfø-
ringsmateriale tilbageleveres til selskabet efter endt brug, og at han ikke er besiddelse af
selskabets bogføringsmateriale. han oplyste endvidere, at det var svært at få dokumenta-
tion fra selskabet for de forskellige regnskabsposter, idet han henviste til sine forbehold
ved revideringen af selskabets årsrapporter.
det fremgår … [af selskabets årsrapport for 2012], at revisor har taget forbehold for, at
årsregnskabet er aflagt med fortsat drift for øje, idet der er stor usikkerhed om, hvornår og
hvorvidt selskabet kan tilvejebringe en rentabel indtjening, og at der fortsat kan skaffes
tilstrækkelig finansiering for selskabets drift. der henvises … til note 1, … hvoraf det
fremgår, at selskabet fortsat er af den opfattelse, at der kan tilvejebringes betingelser for,
at kapitalen retableres over en årrække, hvorfor årsrapporten aflægges med denne forud-
sætning.
revisor har taget en række andre forbehold, idet det ikke har været muligt at revidere væ-
sentlige poster på baggrund af manglende dokumentation for de ansatte beløb, herunder
et ulovligt lån til selskabets ledelse stort kr. 937.287. x har forklaret, at beløbet er frem-
                                                    -4-
      kommet som en mellemregning med det lettiske moderselskab, men at dokumentationen
      herfor er bortkommet, idet det var opbevaret i en taske, som blev stjålet i riga lufthavn i
      2010.
      … det fremgår [af selskabets årsrapporter for 2008-2011], at revisor har taget forbehold
      for den fortsatte drift igennem alle årene, herunder at selskabet allerede i 2008 havde be-
      tydelige forfaldne kreditorer. det fremgår endvidere, at selskabet i perioder har angivet og
      betalt moms for sent.
      der er i konkursboet anmeldt krav i henhold til konkurslovens § 97 for kr. 436.468,36,
      hvoraf størstedelen af kravene er opstået i 2009. … der er endnu ikke modtaget anmeldel-
      se fra skat. …
      x har været registreret ledelsesmedlem i en lang række selskaber, som nu enten er
      tvangsopløste eller opløste efter konkurs, …
      to af disse konkursboer, …, har været behandlet her på kontoret. begge er afsluttet efter
      konkurslovens § 143, og der blev i boerne anmeldt krav for henholdsvis kr. ca. 2,4 mio. og
      kr. 86.913,88.
      i begge de ovennævnte boer manglede bogføringsmaterialet, og i … var der i regnskabet et
      tilgodehavende hos den tidligere ledelse, i lighed med denne sag. …”
ifølge selskabets årsrapporter fra 2008 til 2012 er egenkapitalen anført med henholdsvis
109.194 kr. ÷ 395.730 kr., ÷ 545.275 kr., ÷ 585.933 kr. og ÷ 625.909 kr.
årsrapporten for 2012 indeholder også – ligesom årsrapporterne for 2010 og 2011 – forbe-
hold som følge af manglende revisionsmulighed "for værdiansættelse og tilstedeværelse af
anlægsaktiver til en bogført værdi af dkk. 1.694.016" og "kreditinstitutter og kreditorer".
af erhvervsstyrelsens udvidede personrapport for x fremgår, at han i perioden fra 1991 til
2013 har været tilknyttet 24 selskaber på ledelsesniveau, hvoraf 22 er opløst ved konkurs el-
ler tvangsopløsning. bortset fra et enkelt selskab, er x registreret som fratrådt i selskaberne i
perioden fra 2001 til 2013.
i konkursboet … hedder det i kurators redegørelse af 7. maj 2013 til boregnskabet bl.a.:
                                                    -5-
      "… endelig fremgår det af årsregnskabet [årsrapport med status pr. 31. december 2010],
      at selskabet på daværende tidspunkt havde et tilgodehavende hos virksomhedsdeltagere og
      ledelse på kr. 536.210,00. … [x] kunne ikke på skifteretsmødet redegøre nærmere for be-
      løbet eller omstændighederne heromkring. under revisors supplerende oplysninger i års-
      regnskabet har revisor omtalt denne post som et ulovligt lån til selskabets ledelse, som ik-
      ke på tidspunktet for årsregnskabets godkendelse på generalforsamlingen den 21. juni
      2011 var tilbagebetalt. …”
synspunkter
kurator har til støtte for sin påstand anført:
      ”… det gøres … gældende,
      at x som … er ansvarlig for at videreføre selskabet på trods af en negativ egenkapital på
          kr. -625.909 og dermed for kreditorernes tab,
      at x dermed ikke har varetaget sine forpligtelser som       … i selskabet i henhold til sel-
          skabslovens §§ 117 og 118, idet der hverken er foretaget forsvarlig bogføring eller sik-
          ret en forsvarlig selskabskapital,
      at x ikke har iagttaget bogføringslovens krav om forsvarlig bogføring, samt overholdelse
          af god bogføringsskik, jf. bogføringslovens §§ 6-10, hvilket i grove tilfælde er strafbart,
          jf. straffelovens § 302,
      at selskabets årsrapporter ikke er afgivet på grundlag af dokumenterede faktiske oplys-
          ninger, hvilket kan være strafbart i henhold til straffelovens § 296, hvad x som selska-
          bets … er ansvarlig for,
      at x dermed på grund af groft uforsvarlig forretningsførelse er uegnet til at deltage i le-
          delsen af en erhvervsvirksomhed, og
      at x derfor skal pålægges konkurskarantæne i tre år. …”
skifteretten skal udtale:
x har i et år forud for erhvervsstyrelsen traf beslutning om tvangsopløsning af y aps været
registreret som … selskabet er efterfølgende blev taget under konkursbehandling den 7. fe-
bruar 2014, og der er heri foreløbig anmeldt simpel gæld på ca. 436.000 kr. der er endnu ikke
modtaget eventuel anmeldelse fra skat.
                                                 -6-
der er af en revisor udarbejdet årsrapporter for årene 2008 til 2012. der er gennem alle årene
taget forbehold for fortsat drift bl.a. som følge af, at selskabet allerede i 2008 havde betydeli-
ge forfaldne kreditorer, og da der var usikkerhed om, hvorvidt selskabet fremadrettet kunne
skaffe tilstrækkelig finansiering. selskabet har i alle årene siden 2009 haft negativ egenkapi-
tal. der er endvidere siden 2010 hovedsageligt sket afvikling af gæld til selskabets bankfor-
bindelse, for hvilken bl.a. x hæftede personligt. revisor har endvidere siden 2010 taget en
række forbehold i relation til aktiver og kreditorer som følge af manglende revisionsmulig-
hed, og herunder dokumentation for et lån til ledelsen på ca. 937.000 kr.
x har været tilknyttet 24 selskaber på ledelsesniveau, hvoraf 22 er taget under konkurs- og
tvangsopløsningsbehandling hovedsageligt inden for de senere år. i hvert fald to af kon-
kursboerne er sluttet efter konkurslovens § 143 med anmeldt gæld på henholdsvis ca. 2,4
mio. kr. og ca. 87.000 kr., ligesom der i konkursboet … ifølge selskabets eget årsregnskab var
et tilgodehavende hos virksomhedsdeltagere og ledelse på ca. 536.000 kr.
bogførings- og bilagsmateriale har ikke kunnet tilvejebringes i yaps under konkurs, ligesom
dette heller ikke har været tilfældet i konkursboerne … det er uoplyst, om dette også har
været tilfældet i de øvrige boer.
skifteretten finder, at x – ved at fortsætte driften af selskabet, uagtet der siden 2009 har været
en negativ egenkapital, samtidig med at revisor har givet udtryk for betydelig usikkerhed
omkring den fortsatte finansiering, og sammenholdt med det oplyste om den manglende
overholdelse af god bogføringsskik over en længere periode, det oplyste om lån til ledelsen
og den manglende tilvejebringelse af nærmere dokumentation herfor i såvel dette som i et
andet konkursbo, og til at x på ledelsesniveau også har været tilknyttet et betydeligt antal
andre selskaber, der inden for den seneste årrække er opløst ved konkurs og tvangsopløs-
ning – herved ikke har varetaget sine forpligtelser i selskabet, og at han derfor fremover er
uegnet til at deltage i ledelsen af en erhvervsvirksomhed.
                                                 -7-
herefter, og under hensyn til hans handlemåde og omstændighederne i øvrigt, finder skifte-
retten, at det er rimeligt at pålægge x konkurskarantæne, jf. konkurslovens § 157, stk. 1 og 2.
den pålagte konkurskarantænen løber i 3 år, jf. § 158,stk. 1, og regnes fra det tidspunkt, hvor
kendelsen er endelig.
                                         thi bestemmes:
x pålægges konkurskarantæne i 3 år.
skifteretten fastsatte kurators vederlag til 14.000 kr. med tillæg af moms, jf. konkurslovens §
166, hvilket beløb forlods udredes af statskassen og endeligt af x.
udskrift af denne retsbog sendes til kurator, advokat bo vadt christensen, mens x underret-
tes om kendelsens afsigelse via den oplyste e-mailadresse. samtidig gøres han bekendt med
resultatet af afgørelsen, at kærefristen er 14 dage, fra at han er gjort bekendt med resultatet,
og endelig at kendelsen og kærevejledning kan afhentes i sø- og handelsretten eller sendes
til en adresse, såfremt han oplyser herom.
sagen sluttet.
skifteretten hævet.
                                      torben kuld hansen
                                              (sign.)
                                           ___ ___ ___
                                  udskriftens rigtighed bekræftes
                                    sø- og handelsretten, den
